Selve fyrtårnet, tilhørende maskinhus og andre bygninger fikk en høy sirkelformet betongmur som le mot havet. Videre ble det anlagt en 120 meter lang skinnegang for båtopptrekk når været var dårlig. Betongarkitekturen ligner på den som også kan sees på Geitungen og Makkaur fyrstasjoner. Støpejernstårnet til Sletringen fyr er 45 meter høyt, eller 48,3 m helt opp til den øverste spissen av lyktehuset. Dette er landets høyeste fyr. Selve tårnet står på en sokkel av betong med et storslagent inngangsparti. Hele den tilhørende bygningsmassen er tett samlet rundt tårnet.